Radio Berlino Internacia

Radio Berlino Internacia (germane: Radio Berlin International, RBI) estis inter 1959 kaj 1990 la oficiala porfremdlanda radiostacio de GDR. Elsendaj lingvoj estis krom la germana i.a. la angla, franca, hispana, portugala, dana, sveda, araba, hinda kaj svahila lingvoj. 

Unufoje la stacio aŭdigis sin en la 15a de aprilo 1955; tiama rekona muziksignalo estis prenita el la Simfonio n-ro 9 (Beethoven). Oficiala eka dato estas tamen la 20a de majo 1959. 

La celata publiko troviĝis en la kapitalismaj landoj kies informo pri la vera stato de eostgermana vivo plej gravu. La GDR-kontribuo al pli paca mondo estu emfazata ankaŭ. Fakte temis do pri propagandilo, ankaŭ kun la intenco nigrigi la politikon de la Federacia Respubliko Germanio kaj internacie konkurenci radi-ondare kun la uestgermana kanalo Deutsche Welle.Anke Hagedorn: "Deutsch-deutsche Konkurrenz? Die Deutsche Welle und der DDR-Auslandssender Radio Berlin International" - ĉe: Rundfunk und Geschichte, n-ro 3–4/2014, p. 41-42 Krom politikaĵoj estis informoj ankaŭ pri la ĉiutaga vivo de GDR kaj ties kulturo. Dua ĉefa fokuso estis la problemoj kaj ŝancoj de la Tria Mondo, aparte rilate al ĵus memstariĝintaj afrikaj ŝtatoj. 

Kluboj de fidelaj aŭskultantoj ekzistis en al tuta mondo."1995: Es war einmal... Radio Berlin International" Pri la fanoj inter la DX-uloj zorgis dum longa tempo Manfred Böhm.

La redakcio kaj la studioj troviĝis en la bloko A de la radiodomo je strato Nalepastraße en Treptow-Köpenick. La kurtonda disaŭdigo estis farata disde la antenaro de Nauen, Königs Wusterhausen kaj Wiederau (Pegau). Mezonde disde Berlin-Köpenick kaj (de 1986) disde Burg.  Post la puĉo en Ĉilio en 1973 ekis propra programo Chile al día: ĝi finiĝis post ne tute 17 jaroj en marto 1990 kun la ekregado de la demokratie elektita prezidanto Patricio Aylwin."Du bist nicht allein" - ĉe: Deutsches Rundfunkarchiv En 1990 oni aldonis kurtondan servon en la rusa lingvo. 

Kelkajn frekvencojn de RBI utiligis post novembro 1990 Deutsche Welle. En 1966 reĝisoro Karlheinz Mund faris etfilmon pri RBI."RBI – Radio Berlin International" - ĉe: Filmdataro de DEFA-fondaĵo 

 Eksteraj ligiloj 

 intervjuo kun Hannelore Steer, lasta ĉefredaktoro de RBI 
 paŭza signalo de RBI 
 "Lenin-Club – der DDR-Auslandssender hatte Fans in Indien" - podkastaro Kompressor de DLF-Kultur (10.1.2023)
 "Der Klang der Freundschaft: Warme Wellenlängen in einem kalten, kalten Krieg?" – filmo de  Anandita Bajpai pri (2021)
frekvenca listo de marto 1990 k.a.

 Notoj 


Kategorio:Kulturo de GDR
Kategorio:Germaniaj radiostacioj
Kategorio:Komunisma propagando 
Kategorio:Organizaĵoj fonditaj en 1959
Kategorio:Organizaĵoj fonditaj en 1990
kategorio:Malvarma milito en Germanio